mahahabang hanay ng mga tindahan, nagniningningang aliyamas at mga pangkulay, lantad sa tingin ay may mga kumpol kumpol na pelota, mga maskarang nangakatuhog sa mata, mga laruang lata, mga tren, karrong maliliit, kabayong maliliit na napagagalaw, mga sasakyan, mga bapor na may kanikanilang maliliit na kaldera, mga pinganpinganang maliliit, mga beleng mumunti na kahoy na pino, mga manikang gawa sa ibang lupain at gawa dito, ang mga una ay masasaya at bulhaw at ang mga huli ay mga walang katawatawa at mapagnilay na waring mga maliliit na babaing may gulang, sa piling ng mga batang napakalalaki. ang tugtog ng mga tambol na maliliit, ang kaingayan ng mga trompetrompetahang lata, ang tugtuging ngongo ng mga kurdiyon at mga organillo ay nagkakahalong wariy tugtugan sa karnabal, at sa gitna ng lahat ng iyon ay paroot parito ang makapal na tao na nangagtutulakan, nagkakabungguang ang mukhay nangakalingon sa mga tindahan kayat madalas ang untugan at kung minsan ay katawatawa.